text: 2015 bliver muligvis det vådeste år nogensinde
  30 december 2015 kl. 14.45
   
  
  
  Det bliver regnvejr nytårsaften. Kommer der meget regn, bliver det Danmarks vådeste år nogensinde. 
  
  Til og med i går er der i 2015 faldet 902 millimeter regn.
  - 902 millimeter gør med sikkerhed 2015 til det næstvådeste år, DMI har registreret, siger klimatolog Mikael Scharling.
  - Danmarks vådest år er lige nu 1999. Dengang fik vi 905 millimeter. For at tangere rekorden mangler der altså blot 3 millimeter, som skal falde inden den 31. december klokken 23:59:59, siger Mikael Scharling.
  Og i morgen kommer der et lille regnvejr.
  - De fleste af vores vejrmodeller forventer lige præcis nok nedbør til, at vi tangerer rekorden, mens en enkelt model leverer nok vand til, at 2015 bliver Danmarks vådeste år, siger DMI’s vagtchef Thyge Rasmussen.
  